సచిన్ టెండుల్కర్
ప్రపంచ క్రికెట్ క్రీడా చరిత్రలో ప్రఖ్యాతి గాంచిన భారతీయ ఆటగాడు సచిన్ రమేష్ టెండుల్కర్ (Sachin Ramesh Tendulkar) (Marathi: सचिन रमेश तेंडुलकर). క్రికెట్ క్రీడకు భారతదేశంలో అత్యధిక జనాదరణకు కారకుడై, చిన్న పిల్లలు మొదలు ముసలివాళ్ళ మనసులను సైతం దోచుకున్న వర్తమాన క్రికెటర్ టెండుల్కర్ ఏప్రిల్ 24, 1973 న జన్మించాడు.
సత్నాం సింగ్ భమారా
సత్నాం సింగ్ భమారా (జననం: 1995 డిసెంబరు 10) పంజాబ్కు చెందిన బాస్కెట్ బాల్ క్రీడాకారుడు. నేషనల్ బాస్కెట్ బాల్ అసోసియేషన్ (ఎన్.బి.ఎ) డెవలప్మెంట్ లీగ్ లో టెక్సాస్ లెజెండ్స్ కు ప్రాతినిథ్యం వహిస్తున్నాడు. 2015 లో అమెరికాలోని టెక్సాస్కు చెందిన "డల్లాస్ మేవరిక్స్" ఇతన్ని తమ 52వ ఆటగాడిగా ఎన్నుకోవడంతో భారతదేశం నుండి ఎన్.బి.ఏకి ఎన్నికైన తొలి భారతీయ ఆటగాడయ్యాడు. ఇతని ఎత్తు ఏడు అడుగుల రెండు అంగుళాలు, బరువు 132 కిలోలు. సెంటర్ పొజిషన్ లో ఆడతాడు. ఇతను ఫ్లోరిడా లోని ఐఎంజీ అకాడమీలో హైస్కూలు బాస్కెట్ బాల్ ఆడాడు. 14 ఏళ్ళ వయసు నుండే మీడియా దృష్టిని ఆకర్షించాడు. ఐఎంజీ అకాడమీ నుండి ఎన్.బి.ఏ దృష్టిలో పడ్డాడు.